kardosdrur/scandi-wiki huggingface dataset:
Unasur

De Sydamerikanske nationers forbund (spansk: Unión de Naciones Suramericanas – UNASUR, portugisisk: União de Nações Sul-Americanas – UNASUL, hollandsk: Unie van Zuid-Amerikaanse Naties – UZAN) blev etableret i 2008 som et forsøg på at sammenlægge de to bestående sydamerikanske frihandelsområder; Mercosur og den Andiske Sammenslutning som et led i regional sydamerikansk integration. Unasur er grundlagt efter EU-modellen. På et tidspunkt bestod sammenslutningen af 12 sydamerikanske lande, men i 2018 meldte flere lande sig ud, bl.a. Argentina og Brasilien, bl.a. som protest over ledelsesforholdene i Venezuela. I dag er der fire medlemmer: Bolivia, Guyana, Surinam og Venezuela. 

En ny sammenslutning som en konkurrent og erstatning for UNASUR blev dannet i 2019: PROSUR (Forum for the Progress and Integration of South America).

Medlemskab

Tidligere medlemmer

Eksterne henvisninger 
 Unasurs hjemmeside 
 BBC – Sydamerika danner et fælles marked
 Sydamerikanske præsidenter er blevet enige om at skabe Unasur.

Se også 
 ALBA – det Bolivarianske Alternativ for Amerika
 Mercosur – det sydamerikanske frihandelsområde
 Den Andiske Sammenslutning

Internationale organisationer
Sydamerika
Etableret i 2008
Sumeriske kongeliste

Den Sumeriske Kongeliste er en oldtidstekst skrevet på sumerisk. Den opremser Sumers konger fra både sumeriske og udenlandske dynastier. Den angiver lokaliteten for de "officielle" kongedømmer sammen med navnene på de enkelte herskere og længden af deres regeringstid. Sumererne antog, at kongedømmer (dvs. retten til at regere) kom fra guderne og kunne gå fra en by til en anden, afhængig af den gældende opfattelse af magtstrukturen. Gennem tekstens bronzealder-eksistens udviklede den sig til et politisk værktøj. Dens endelige og eneste dokumenterede version fra den mellemste bronzealder havde til formål at legitimere Isins krav på magten, da Isin kæmpede om den med Larsa og andre nabobyer i det sydlige Mesopotamien.

Noter

Referencer 
 Black, J.A., Cunningham, G., Flückiger-Hawker, E., Robson, E., Taylor, J., and Zólyomi, G. (1998) Translation of the Sumerian King List (alternate site ), The Electronic Text Corpus of Sumerian Literature (http://www-etcsl.orient.ox.ac.uk/ ), Oxford.
 Vincente, Claudine-Adrienne, "The Tall Leilan Recension of the Sumerian King List", Zeitschrift für Assyriologie 50 (1995), 234–270

Kongeliste
Oldsager fra Bronzealderen
Tekster
Drejby

Drejby er en klynge på 8 små statshusmandssteder samt et aftægtshus. Jorden blev udstykket fra Kegnæsgård ved jordreformen i 1920, og de er på ca. 12 td land. Drejby ligger umiddelbart før Drejet, dvs. dæmningen der forbinder Kegnæs med Als.

Se også 
 Statens Jordlovsudvalg

Lokaliteter i Sønderborg Kommune
Luftangreb

Et luftangreb er et militært angreb ved hjælp af flystyrker på enten en formodet eller bekræftet fjendtlig position på jorden. Luftangreb udføres normal af bombefly, jagerbombere eller droner. Våbnene, som bruges i luftangreb, kan variere fra maskingeværer over missiler til forskellige typer af bomber. Luftangreb har oftest karakter af strategisk bombning, som er angreb, der specifikt er rettet mod fabrikker, jernbaner, olieraffinaderier, militæranlæg eller andre mål af militær betydning.

Taktiske luftangreb følges ofte op af artilleri-, kampvogns- eller infanteriangreb afhængig af situationen. Luftangreb benyttes normalt, når landstyrker er ineffektive over for målet, de skal ramme, eller hvis de er uden for rækkevidde for det mål, der skal angribes.
Særslev

Særslev kan henvise til flere stednavne i Danmark:
 Særslev (Falster) – landsby i Horbelev Sogn på Falster
 Særslev (Kalundborg Kommune) – landsby i Særslev Sogn (Kalundborg Kommune)
 Særslev (Nordfyns Kommune) – landsby i Særslev Sogn (Nordfyns Kommune)

Se også:
 Særslevgård – bebyggelse i Særslev Sogn (Kalundborg Kommune)
Særslev (Nordfyns Kommune)

Særslev ligger på det nordlige Fyn og er en lille by med , beliggende i Særslev Sogn mellem Søndersø og Bogense. Byen befinder sig i Nordfyns Kommune og tilhører Region Syddanmark.

Særslev består hovedsageligt af en større vej der går lige gennem byen, med tilhørende villakvarterer. Byens erhvervsliv er således centreret omkring denne vej.

I byen findes desuden en efterskole (Nordfyns Efterskole) og en folkeskole, (Særslev Skole). Særslev Kirke er en åben "vejkirke" og har en tilknyttet præstegård fra 1700-tallet, der især kendes på sine fire skorstene.

Historie 
Særslev landsby bestod i 1682 af 9 gårde og 7 huse uden jord. Det samlede dyrkede areal udgjorde 372,0 tønder land skyldsat til 66,58 tønder hartkorn. Dyrkningsformen var trevangsbrug.

Særslev blev omkring århundredeskiftet beskrevet således: "Særslev {1366: Sersleve, 1390: Serslef), ved Landevejen, med Kirke, Præstegd., Skole, Folkehøjskole (opr. 1882), to Forsamlingshuse (opf. 1881 og 1890), Kro, 2 Teglværker, Andelsmejeri og Telefonstation"

Særslev havde 395 indbyggere i 1930, 430 i 1935, 399 i 1940, 390 i 1945, 377 i 1950, 371 i 1955, 423 i 1960 og i 1965 460 indbyggere.

Noter

Litteratur 
 Karl-Erik Frandsen: Vang og tægt. Studier over dyrkningssystemer og agrarstrukturer i Danmarks landsbyer 1682-83 (Bygd 1983), 
 Henrik Pedersen: De danske Landbrug fremstillet paa Grundlag af Forarbejderne til Christian V.s Matrikel 1688. Udgivet efter hans Død paa Bekostning af Carlsbergfondet (København MCMXXVIII; Reprotryk for Landbohistorisk Selskab, København 1975), 

Byer i Nordfyns Kommune
Eching (Landkreis Landshut)

Eching er en kommune i Landkreis Landshut, i regierungsbezirk Niederbayern i den tyske delstat Bayern.

Geografi 

Eching ligger ved floden Isar. Der er kun 7 km til Landshut , til Moosburg 10 km, til både Freising og Erding 25 km og til Flughafen München 30 km.

Nabokommuner 
Eching grænser til følgende kommuner:
 Moosburg (Landkreis Freising)
 Buch am Erlbach
 Vilsheim
 Tiefenbach
 Bruckberg

Imddeling 
I kommunen er der ud over Eching, landsbyerne Kronwinkl, Berghofen, Haunwang, Viecht og Weixerau, der alle var selvstændige kommuner indtil 1970.

Eksterne henvisninger
Ergolding

Ergolding er en købstad (markt) i Landkreis Landshut, i regierungsbezirk Niederbayern i den tyske delstat Bayern.

Geografi 
Ergolding ligger lige nord for Landshut, som den nærmest er sammenvokset med.
Kommunen har gode trafikforbindelser med A 92 fra Deggendorf (75 km) til München (70 km) og B 11 og B 15 fra Regensburg (65 km) til Rosenheim (90 km).

Nabokommuner 
Ergolding grænser udover Landshut, til kommunerne :
 Altdorf
 Hohenthann
 Essenbach

Inddeling 
Kommunen består ud over Ergolding, af følgende 23 bydele, landsbyer og bebyggelser: Ergolding-West, Piflas, Albing, Almenhof, Am Klosterholz, Brenneisen, Glöcklberg, Grandsberg, Hader, Hart, Käufelkofen, Kopfham, Kreuth, Kottingrohr, Oberglaim, Oberwaltenkofen, Pfarrkofen, Reitberg, Spitzlberg, Stehberg, Unterglaim, Unterwaltenkofen og Weihern.

Eksterne henvisninger
Dagens Danmark

Dagens Danmark var et dansk aktualitets- og samtaleprogram, der blev sendt på DR1 fra 2005 til 14. december 2006. Programmet blev sendt efter TV Avisen omkring kl. 19 og var forganger for Aftenshowet. Det viste indslag fra hele landet. 

I august 2005 modtog programmet en klage over skjult reklame for PSP. I et af programmerne havde DR's generaldirektør Kenneth Plummer udtalt, at han for tiden brugte meget tid på at spille Wipe Out på sin nye PSP. Klagen blev behandlet af Radio- og tv-nævnet, der ikke fandt at der var tale om skjult reklame. 

Værter på programmet var Vibeke Hartkorn, Camilla Miehe-Renard og Lise Rønne.

Eksterne henvisninger

Referencer 

DR-programmer
Gametangium

Et gametangium (flertal: gametangia) er et organ eller en celle som producerer gameter. Gametangia findes i mange flercellede protister, alger, svampe og planternes gametofytter. Et gametangium er en haploid struktur og dannelsen af gameter involverer ikke meiose

Forskellige typer gametangia 
Der findes forskellige typer gametangia.

Hunlige gametangia 
Hunlige gametangia kaldes normalt for arkegonia (ental: arkegonium). De producerer æg-celler og er det sted hvor befrugtning sker. Arkegonia forekommer hos alger og andre primitive planter inklusive de nøgenfrøede. Hos blomsterplanter og Gnetophyta er arkegoniet erstattet af frøanlægget.

Hanlige gametangia 
Hanlige gametangia producerer sæd-celler som frigøres så de kan befrugte de hunlige gametangia. Hanlige gametangia forekommer hos primitive planter herunder nøgenfrøede som Cycas og Ginkgo, men hos nåletræerene, Gnetophyta og blomsterplanter er de erstattet af pollen.

Isogamer 
Ved isogami er gameterne ens og kan ikke betegnes som enten "hanlige" eller "hunlige".

Se også 

Plantemorfologi
Cellebiologi
Carlsminde

Carlsminde er et landsted i rokokostil beliggende Søllerødvej 30 i Søllerød, Holte, Rudersdal Kommune. Bygningen er opført 1751 og huser siden 1971 partiet Venstres Landsorganisation. Carlsminde har bl.a. været ejet af etatsråd Isak Glückstadt.

Den enetages bygning, der er 11 fag lang og krones af et mansardtag, har været fredet siden 1918. Ejendommen fik navnet Carlsminde af Bolette Rudolphine Berg (1761–1836) som minde om hendes afdøde mand Carl Berg. Hun anlagde også den 3,5 hektar store park i engelsk havestil.

En anden kendt ejendom på samme vej er Søllerød Slot.

Ejere af Carlsminde 
(listen er ikke komplet)
 Hoflæge og kancelliråd Johan Peter Homuth (1751-?) 
 Grosserer og fabrikant Peter Wasserfalls (?-1782)
 Statsminister Christian Ditlev Frederik Reventlow 
 Hofjægermester Rasmus Petersen (1855-1867)
 Komponist Emil Hartmann
 Kammerherre G. F. Bentzen (1890'erne)
 Etatsråd og bankdirektør Isak Glückstadt (1903-1913)
 Dethlef Jürgensen (1913-1947)
 Direktør Erik Møller (1950-erne)
Enkefru Høsjsteretssagfør Gerda Schiørring, født Riis  (1959 - 1970)
 Partiet Venstre (1970-)

Referencer

Eksterne henvisninger 

Carlsminde, Søllerød i Den Store Danske

Fredede enfamiliehuse, rækkehuse og landsteder i Danmark
Fredede bygninger, konstruktioner og anlæg i Rudersdal Kommune
Mercosur

Mercosur eller Mercosul (spansk El Mercado Común del Sur, portugisisk Mercado Comum do Sul, på dansk også Det Sydamerikanske Fællesmarked) er en regional handelsblok der dækker fire sydamerikanske lande, Brasilien, Argentina, Paraguay og Uruguay. Venezuela blev suspenderet d. 1. december 2016 efter misligholdelse af Mercosurs kerneværdier.

Mercosur blev grundlagt i 1991 ved Asunción-traktaten, og udvidet i 1994 med Ouro Preto-traktaten. Formålet er at fremme frihandel og den frie bevægelighed af varer, mennesker, serviceydelser og kapital.

Mercosur kan spores tilbage til 1985, hvor den brasilianske præsident José Sarney og den argentinske præsident Raúl Alfonsín underskrev PICE-aftalen mellem Brasilien og Argentina. Programa de Integración y Cooperación Económica Argentina-Brasil der skulle integrere de to største latinamerikanske økonomier. 

I 2008 blev Mersocur lagt sammen med Den Andiske Sammenslutning for at skabe et regionalt samarbejde under Unasur, de sydamerikanske nationers forbund, der er opbygget på model efter den Europæiske Union.

Medlemmer 
 
 
 
 
  (suspenderet pr. 1. december 2016)

Eksterne links 
 Mercosurs hjemmeside 
 Fra den Brasilianske regering 
 BBC – Sydamerika danner et fælles marked

Se også 
 Unasur – de sydamerikanske nationers forbund
 ALBA (Latinamerika) – det Bolivarianske Alternativ for Amerika
 Den Andiske Sammenslutning

Fodnoter 

Internationale organisationer
Etableret i 1991
Finn Thorgrimson

Finn Joost Thorgrimson (født 7. juni 1935 i København, død 23. januar 2019) var en dansk fagforeningsmand, der var formand for LO fra 1987 til 1996.

I sit arbejdsliv fungerede han som ufaglært specialarbejder.

Han blev i 1967 formand for SiD's afdeling i Kastrup, og kom i 1970 til LO, hvor han fik arbejde som sekretær. Han blev næstformand allerede i 1982 og var fra 1984 leder af LO's juridiske afdeling. Da den daværende formand Knud Christensen blev ramt af sygdom var Thorgrimson fungerende formand. Han blev valgt til formand for LO på organisationens kongres i 1987. Af andre tillidsposter under formandsperioden var bl.a. en bestyrelsespost i Arbejdsmarkedets Tillægspension og Lønmodtagernes Dyrtidsfond, ligesom Thorgrimson var formand for A-pressens bestyrelse.

Fra 1970 til 1974 var han kommunalbestyrelsesmedlem i Tårnby Kommune, valgt for Socialdemokratiet. Senere, i 1995, kappede LO de økonomiske bånd til partiet.

Referencer 

Formænd for Landsorganisationen i Danmark
Personer i Kraks Blå Bog (afdøde)
Kommunalbestyrelsesmedlemmer fra Socialdemokraterne
Islamisk Jihad

Islamisk Jihad (arabisk:حركة الجهاد الإسلامي في فلسطين, – Harakat al-Jihād al-Islāmi fi Filastīn) er en palæstinensisk organisation, som er betegnet som terrorgruppe af USA, EU, Storbritannien, Japan, Canada, Australia og Israel. Deres officielle mål er at tilintetgøre Israel og erstatte det med en palæstinensisk islamisk stat.

Gruppen blev dannet i Gazastriben i 1970'erne af Fathi Shaqaqi og Abd Al Aziz Awda, som en del af Egyptisk Islamisk Jihad (EIJ), en organisation som i dag ledes af Ayman al-Zawahiri. Gruppen skal efter sigende modtage støtte fra Hizbollah. Islamisk Jihad er langt mindre end Hamas, og har ikke et socialt netværk, der er lige så udbygget.

Kilder

Eksterne links 
 Backgrounder: Palestinian Islamic Jihad by Holly Fletcher April 10, 2008  

Terrorgrupper
Islamistiske organisationer
Organisationer fra Palæstina
Adolph Menzel

Adolph Friedrich Erdmann von Menzel (født 8. december 1815 i Breslau, død 9. februar 1905 i Berlin) var en tysk kunstmaler, tegner og illustrator.

Først blev Menzel uddannet litograf hos sin far og illustrerede mange bøger, bl.a. Frederik den Stores historie (1841). Som 25-årige begyndte han som kunstmaler og var selvlært. Han kastede sig særligt over de for samtiden så populære historiske motiver, bl.a. Frederik den Store og panoramabilleder over Berlin. Kongehuset opdagede ham, og han blev udnævnt til kongelig maler. Han kom til at stå som en af det 19. århundredes mest betydningsfulde tyske malere indenfor realismen,

Nogle af hans værker er repræsenteret i Kobberstiksamlingen i København, mens andre er at finde i Alte Nationalgalerie i Berlin.

Eksterne henvisninger 
 

Historiemalere
Malere fra Tyskland
Grafikere fra Tyskland
Tyskere i 1800-tallet
Personer fra Breslau
Islamisk stat

Islamisk stat i bogstaveligt betydning betegner et (geografisk) afgrænset område der udgør en selvstændig politisk enhed med ét fælles islamisk overhoved for befolkningen i området. I daglig tale er det et lands regering, parlamentariske forsamling, myndigheder og offentlige administration (statsreligionen), som er islamiske funderet. Islam som religion kan i en islamisk stat være påbudt et lands befolkning og understøtter økonomisk, og hvis ydre og indre forhold bestemmes af statsmagten.

Som politisk institution er det sunni-islamiske kalifat fra umayyad-dynastiet (år 750 og frem, hovedsæde Damaskus) til dets endelig fald af i Osmannerriget (år 1924, Tyrkiet).

Styreformer
Michael Wolgemut

Michael Wolgemut (eller Wohlgemuth) (født 1434 i Nürnberg, død 30. november 1519 i Nürnberg.) var en tysk kunstmaler og billedkunstner.

Han var elev af Hans Pleydenwurff og blev en af de vigtige repræsentanter for den sene franske skole. Da Pleydenwurff døde, overtog Wolgemut hans værksted, og hans søn Wilhelm Pleydenwurff arbejdede som assistent for Wolgemut. Her lavede han altertavler i sengotisk stil, som Nürnberg var kendt for. Derudover udførte han omkring 1.800 træsnit. Han arbejdede bl.a. for kurfyrste Frederik 3. af Sachsen, hvis Schloss Wittenberg han udsmykkede. Sammen med Wilhelm Pleydenwurff udførte han illustrationerne i Hartmann Schedels Nürnberg krøniken fra 1493.

Han var lærer for bl.a. Albrecht Dürer.

Eksterne henvisninger 

 

Malere fra Tyskland
Hartmann Schedel

Hartmann Schedel (13. februar 1440 i Nürnberg – 28. november 1514 smst.) var en tysk læge, humanist og historiker. Han var en af de første, der udnyttede muligheden for at udgive en trykt bog. 

Hans vigtigste værk blev den historisk-topografiske og rigt illustrerede verdenskrønike Nürnberg krøniken, også kendt som Schedelsche Weltchronik fra 1493. Værket, der er en inkunabel, blev udgivet både på tysk og latin.

Schedel studerede humaniora i Leipzig 1456-1462, men begyndte senere at læse medicin i Padova. Her læste han også oldgræsk hos Demetrios Khalkondydes. I 1466 erhvervede han doktorgraden i medicin. Han blev senere stadslæge i Nürnberg, men det var fortsat bøgerne og dermed humanioraen, der havde hans største interesse. Selv var han en stor bogsamler, og store dele af hans private bibliotek er bevaret. 

Historikere fra Tyskland
Læger fra Tyskland
Personer fra Nürnberg
Vibeke Hartkorn

Vibeke Hartkorn (født 16. juli 1965 i Aalborg) er en dansk journalist, forfatter og tidligere studievært på TV Avisen. Hun er datter af en dansk mor og nigeriansk far.

Hartkorn er autodidakt og begyndte i 1992 sin tv-karriere. Først som researcher og tilrettelægger på Zig-Zag, der var et ungdomsprogram på DR-TV, senere som redaktør, tilrettelægger og studievært på TvDanmark Østjylland. Fra 2001 til 2007 var hun ansat som vært på TV Avisen.

Bibliografi 
 Powerqvinder (2006)
 Powermænd (2007)

Eksterne henvisninger 
 

Journalister fra Danmark
Tv-værter fra Danmark
Faglitterære forfattere fra Danmark
Personer fra Aalborg
Dansksprogede forfattere fra Danmark
Christian Scherfig

Christian Scherfig (født 3. januar 1965) er en dansk advokat og erhvervsleder, der er tidligere administrerende direktør for Dansk Design Center og tidligere formand for Radio- og tv-nævnet.

Han er søn af erhvervsmanden Ole og Lise Scherfig og bror til filminstruktøren Lone Scherfig. Hans far var nevø til Hans Scherfig.

Scherfig begyndte sin karriere som fondshandler på Københavns Fondsbørs og etablerede allerede som 24-årig sit eget bankieraktieselskab. Han påbegyndte jurastudiet i 1989 og blev cand.jur. fra Københavns Universitet i 1994. Som nyuddannet blev han ansat i advokatfirma, og senere blev han partner i DLA Nordic (i dag Horten). I 2005 blev han administrerende direktør for Dansk Design Center, hvilket han var indtil 2011. Christian Scherfig er i dag global partner og Head of Corporate/M&A i advokatfirmaet Bird&Bird.

Christian Scherfig er formand for og medlem af en række bestyrelser, herunder Exformatics A/S, Huset Markedsføring m.fl. Christian Scherfig har i 9 år været formand for Radio- og tv-nævnet, næstformand i TV2 Danmark A/S´ bestyrelse samt bestyrelsesformand i Københavns Teater og bestyrelsesmedlem i Folketeatret. Christian Scherfig er medlem af VL 13.

Referencer 

Erhvervsfolk fra Danmark
Advokater fra Danmark
Personer i Kraks Blå Bog
Bankfolk fra Danmark
Akut myeloid leukæmi

Akut myeloid leukæmi (AML) er en kræftsygdom med oprindelse i blodets stamceller. Sygdommen ses i alle aldersgrupper men rammer fortrinsvis ældre mennesker. I Danmark er gennemsnitsalderen ved debut 67 år.  

Behandlingen kan variere fra strålebehandling til kemoterapi, men oftest vil der benyttes en kombination. Knoglemarvstransplantation benyttes oftere i forbindelse med kroniske former for leukæmi, og her kan der være tale om at patienten selv er donor, ved at tage noget af patientens raske knoglemarv og sprøjte ind i patienten selv. Ellers benyttes en udefrakommende donor.

Når leukæmien er behandlet skal patienten som regel tjekkes ofte i 6-12 måneder og ved en eventuel tilbagekomst af sygdommen vil behandlingen blive genoptaget.

Kræftsygdomme
Severodvinsk

Severodvinsk (, ) er en by i det vestlige Rusland, beliggende i Arkhangelsk oblast. Byen har  indbyggere.

Byen var indtil Sovjetunionens opløsning kendt under navnet Molotovsk, efter den sovjetiske udenrigsminister Vjatjeslav Molotov.

Referencer

Eksterne henvisninger 

Byer i Arkhangelsk oblast
Surgut

Surgut (, ) er en by i Sibirien i Rusland, den største by i Khanty-Mansíjskij autonome okrug. Med sine  indbyggere er Surgut en af de få byer i Rusland, der befolkningsmæssigt er større end hovedstaden eller det administrative center for den føderale enhed og langt den største by i okrugen.

Surgut blev grundlagt i .

Geografi 

Byen ligger på den Vestsibiriske slette, i den centrale del af tajgaen, på højre bred af floden Ob. Byområdet er karakteriseret ved en kombination af sletter og bjerge. Surgut ligger i 250 km øst for Khanty-Mansijsk, i 708 km nordøst for Tjumen og 2889 km øst for Moskva. Byens areal er på 353,97 km².

Referencer

Eksterne henvisninger 

Byer i Khanty-Mansíjskij autonome okrug
Jeopardy

Jeopardy har flere betydninger:
 Jeopardy! − en tv-quiz
 Jeopardy (tv-serie) − en britisk tv-serie
 Jeopardy (film) − en amerikansk film fra 1953
 Jeopardy (album) − et britisk album fra 1980
 Jeopardy (sang) − en sang fra The Greg Kihn Band
 I Lost on Jeopardy − en sang fra "Weird Al" Yankovic
Perkerdansk

Perkerdansk er en multietnolekt af dansk, der især tales af indvandrere og efterkommere af indvandrere. Ordet bruges især om den variant af dansk, der tales af indvandrere fra Mellemøsten.

"Perkerdansk" blev udbredt, efter at sprogforskerne Jens Normann Jørgensen og Tore Kristiansen i 1998 skrev kronikken "Pæredansk eller perkerdansk". I kronikken forsøgte forfatterne at rydde op i en række misforståelser om indvandreres sprogbrug.  De lagde vægt på, at indvandreres afvigelser fra standarddansk ikke nødvendigvis er udtryk for dårligt tilegnet sprog, det kan også være et tilvalg. Hensigten var at pege på den udbredte intolerance i det danske sprogsamfund over for både dialekter og dansk som andetsprog: 

Jørgensen og Kristiansen definerer "pæredansk" ved at taleren har dansk som modersmål, og "perkerdansk" ved at taleren har dansk som andetsprog. Alle som har lært dansk uden for hjemmet, tæller ifølge Jørgensen og Kristiansens terminologi som perkerdansk-talere. Tore Kristiansen, den ene af kronikkens forfattere, har norsk som modersmål, og taler dansk med let norsk accent. Ifølge kronikken falder hans sprog også under kategorien perkerdansk. 

Ordet har dog ikke bevaret denne brede betydning. I dag bruges perkerdansk fortrinsvis om den variant af dansk, der tales af indvandrere fra Mellemøsten. 

Litterære værker på perkerdansk har været savnet. Yahya Hassans bredt omtalte debutdigtsamling fra 2013 ansås af en anmelder som det første værk, der indfriede forventningerne. Digtsamlingen benyttede sig af sproglige nyskabelser og kreative sprogfejl.

Se også 
 Danske dialekter
 Dialekt
 Kebabnorsk
 Perker
 Rinkebysvensk
 Sociolekt

Henvisninger

Litteratur 
 Nyt fra Sprognævnet, 2004/1 marts 
 
 
 
 Københavns Universitets hjemmeside om dialekter .
 Perkerdansk  i Sproglaboratoriet, DR P1.

Sprogforskning
Helge Larsen

Helge Larsen kan henvise til flere personer:

 Helge Larsen (embedsmand) (1902-1979) – dansk embedsmand, kontorchef
 Helge Larsen (arkæolog) (1905-1984) – dansk arkæolog og museumsinspektør, modtager af Hans Egede Medaillen
 Helge Larsen (borgmester) (1912-2004) – dansk fabrikant og borgmester i Kerteminde
 Helge Larsen (politiker) (1915-2000) – dansk politiker og undervisningsminister 1968-71
 Helge Larsen (komponist) (født 1948) - dansk amerikansk musiker-komponist sangskriver
Haveringen

Haveringen, også kendt som "B"-ringen (russisk Садо́вое кольцо́, кольцо́ "Б"), er en ringvej omkring centrum af Moskva. Ringen består af 17 individuelt navngivne veje  og 15 pladser. Vejen har en længde på 16 kilometer.  På det smalleste punkt ved Krymskybroen har vejen 6 baner og på det bredeste punkt ved Zubovskayapladsen er der 18. Ringen opstod i 1820'erne da Moskvas volde blev revet ned.

Referencer

Se også 
 Tredje ring
 MKAD

Moskva
Veje i Rusland
Spurvebakkerne

Spurvebakkerne (russisk: Воробьёвы го́ры (1935–1999: Leninbakkerne russisk: Ленинские горы) er en bakke på højre bred af Moskvafloden, og et af de højeste punkter i Moskva, med en højde på op imod 220 m over havets overflade (60–70 m over flodniveauet).

Eksterne links 
 Satellitbillede fra Google maps

Moskva
Bakker